चिराग की जमानत के खिलाफ चंपू की मां ने भी लगाई आपत्ति
इंदौर| भू-माफिया चिराग शाह की जमानत अर्जी के खिलाफ उसके साथी चंपू अजमेरा की मां ने इंटरविन बन आपत्ति दर्ज कराई है। सोमवार को जमानत अर्जी पर सुनवाई हुई, जिस पर हाई कोर्ट ने फैसला सुरक्षित रख लिया। जमानत अर्जी के खिलाफ तीन इंटरविन एप्लीकेशन लगी हुई थी। क्राइम ब्रांच व अन्य इंटरविनर ने चिराग को ही जमीन घोटाले का मुख्य आरोपी बताया है। जस्टिस पीके जायसवाल की बेंच में जमानत अर्जी की सुनवाई हुुई। कोर्ट ने अर्जी लगने के बाद क्राइम ब्रांच को जवाब देने के निर्देश दिए थे। उसने जवाब में लिखा था कि टीएंडसीपी में किसानों की फर्जी साइन, गलत जानकारी के साथ आवेदन चिराग ने पेश किया था। नागपुर में भी जमीन बेचे जाने की सेल डीड पुलिस को मिली है। वहीं चिराग की ओर से क्राइम ब्रांच के जवाब का विरोध किया। आवेदन पर किसानों के हस्ताक्षर चिराग ने ही किए हैं, यह कहीं भी साबित होना नहीं पाया गया।
hin_Deva hin_Deva